Petra Vlhová - Berzedi, Juraj 1986-; Ráczová, Anita; Kissová, Veronika (Bratislava Petit Press, a.s., 2023)
Bolo raz jedno milé dievčatko, ktoré sa veľmi rado naháňalo s kamarátmi po lúkach a neušlo mu žiadne huncútstvo. Čím bolo zvláštne? Napríklad tým, že skôr, než sa z neho vykotúľali prvé slová, už vedelo lyžovať. Najskôr iba na koberci v obývačke, neskôr na naozajstných zasnežených kopcoch.
Keď sa dnes povie Petra Vlhová, každý vie, že na štarte stojí šampiónka, ktorej sa vyrovná máloktorá súperka. No nie každý vie, že kým sa ňou stala, musela sa boriť s prekážkami a nečakanými ťažkosťami.
Jej príbeh je ako kráľovská jazda – vyhrávajú všetci, ktorí prijmú pozvanie do sveta špičkovej športovkyne. Petra je nielen skvelou pretekárkou, ale aj dcérou, sestrou, zverenkou, no hlavne sama sebou – dievčaťom z Liptova.
Knižka pútavo a s vtipom hovorí o tom, ako sa z malých detí stávajú veľkí hrdinovia. Zároveň deti inšpiruje a motivuje k tomu, aby sa nevzdávali a robili to, čo milujú. Šibalka na lyžiach poteší aj ilustráciami a prekvapí zaujímavosťami, ktoré o Petre možno ešte neviete.
Keywords: Vlhová, Petra -- zjazdová lyžiarka špecializujúca sa na slalom, obrovský slalom a paralelný slalom -- 13. júna 1995 -- Slovensko; slovenská literatúra; literatúra pre deti; šport; lyžovanie -- Slovensko; profesionálni športovci; osobnosti; pre čitateľov od 6 rokov; populárno-náučné publikácie; biografie